བོད་ཀྱི་སྲིད་བྱུས་ཉམས་ཞིབ་ཁང་གིས་སའི་གོ་ལའི་ཐོག་ཡོད་པའི་རང་རེའི་མཁས་པ་དང་ཉམས་ཞིབ་པ་ཚོས་བློ་གྲོས་ཀྱི་ནུས་མཐུ་སྤེལ་ཡུལ་གྱི་ལྟེ་གནས་ཁང་ཞིག་ཏུ་བསྒྱུར་རྒྱུའི་འབད་བརྩོན་ཞུ་རྒྱུ་དང་སྦྲགས་རྒྱལ་སྤྱིའི་ཐོག་བོད་དང་བོད་མིའི་གནད་དོན་ཁག་གསལ་ཁ་དོད་པོས་ཁྱབ་བརྡལ་གཏོང་རྒྱུ་དང།དེ་བཞིན་བཙན་བྱོལ་བོད་མིའི་སྒྲིག་འཛུགས་ཀྱི་མཁས་པའི་བང་མཛོད་ལྟ་བུར་མ་འོངས་པར་བོད་དང་བོད་མིར་འཕྲད་ངེས་ཀྱི་དཀའ་ངལ་ཁག་ལ་གདོང་ལེན་བྱ་ཐབས་ཀྱི་ལས་བྱུས་ཁག་དཔལ་ལྡན་བཀའ་ཤག་ལ་སྙན་གསན་གྱིས་དགོངས་པའི་དཔྱད་གཞིར་འབུལ་རྒྱུ་བཅས་ཡིན།སྲིད་བྱུས་ཉམས་ཞིབ་ཁང་གི་ཁྱབ་ཁོངས་སུ་ཁོར་ཡུག་དང་འཛུགས་སྐྲུན་ཚན་པ་ཞིག་ཀྱང་ཡོད།